### Beslutning

Udvalget godkendte prioriteringer i bilag 1, med bemærkning om at [adresse] 45 og toiletbygning på Gniben ikke prioriteres i år. De midler som ikke anvendes prioriteres på forslagene til [adresse] og Benedikte Dam.

### Sagsfremstilling

## Resume og sagens baggrund

På investeringsoversigten for 2025 er der afsat et rådighedsbeløb på i alt
19,697 mio. kr. til at udføre løbende vedligeholdelsesopgaver på kommunens
ejendomme. Kommunalbestyrelsen besluttede den 28. januar 2025 at frigive en
anlægsbevilling på det fulde beløb. Teknik- og Miljøudvalget drøftede den 9.
januar 2024, hvordan anlægsbevillingen skal prioriteres i 2025. Der lægges nu
op til en beslutning om prioriteringen.

## Indstillinger

Chefen for
Vej, Ejendom og Affald indstiller, at udvalget beslutter den nedenfor
foreslåede prioritering af anlægsbudgettet til vedligeholdelse af kommunens
ejendomme i 2025.

## Behandling

Teknik- og Miljøudvalget.

## Sagsfremstilling

På investeringsoversigten for 2025 er der afsat et rådighedsbeløb på
anlægsbudgettet på i alt 19,697 mio. kr. til vedligeholdelse af kommunens
ejendomme.

Ud over anlægsbudgettet er der i 2025 afsat cirka 9,4 mio. kr. på
driftsbudgettet til små vedligeholdelsesopgaver, inklusive pleje af udearealer,
serviceaftaler og indvendig vedligeholdelse. Endelig er der i årene 2023-2026
afsat i alt 75 mio. kr. til ekstraordinær vedligeholdelse af velfærdsbygninger.
De tre budgetter til henholdsvis anlæg og drift udgør den samlede ramme til
drift, service og vedligeholdelse af kommunens ejendomme i 2025.

Der lægges her op til en beslutning om den kommende prioritering af det afsatte
rådighedsbeløb på anlægsrammen på 19,697 mio. kr. i 2025.

Teknik- og Miljøudvalget drøftede den 9. januar 2024, hvordan
anlægsbevillingen skal prioriteres i 2025. I den forbindelse pegede udvalget
på, at vedligehold af klimaskærmen og indeklima skal prioriteres højt.

Yda Brandt og aktuelle udfordringer danner grundlag for oplægget
til prioriteringen.

Prioritering 2025

Der arbejdes efter en overordnet
prioritering, hvor der forebygges mod personskade, sikres lovlighed og
foretages forebyggende og genoprettende vedligehold. Ensartede opgaver forsøges
samlet og udbydes samlet, hvor det giver en gevinst i form af bedre priser
eller bedre kvalitet. Derudover er der nogle enkeltstående opgaver.

Administrationen foreslår, at der arbejdes med følgende overordnede indsatser,
som er nærmere beskrevet i Bilag 1. De beløb, der blev vist på udvalgets
møde den 9. januar 2025, og de beløb, der nu lægges op til prioritering, er
ligeledes vist i Bilag 1.

Indsatsområder
(1-12) og enkeltstående opgaver (13-16)

1. *Energistyring, tekniske
   installationer og indeklima (3.825.000 kr.):* Udskiftning
   af udtjente anlæg, imødekomme kommende AT-påbud.
2. *Vinduer, døre,
   facadearbejder og maling (1.970.000 kr.):* Herunder
   udskiftning af automatdøre ved Spiralen.
3. *Mindre tagrenoveringer
   (900.000 kr.):* Herunder Klintegårdsvej 45.
4. *Nedbørssikring
   (1.070.000 kr.):* Herunder dræning af legepladsen ved Buldervang.
5. *Elevatorer (2.000.000
   kr.):* Nødvendige reparationer, herunder TDC-ledninger.
6. *Gulvrenoveringer
   (980.000 kr.):* Særligt halgulve.
7. *Belysningspulje, LED
   (2.000.000 kr.):* Lysstofrør og elpærer kan ikke længere købes til
   de gamle armaturer. Der er derfor behov for at udskifte armaturer.
8. *Belægnings- og
   beskæringspulje (600.000 kr.):* Fliser, asfalt, hegn og
   bevoksning skal renoveres flere steder.
9. *Toiletbygninger (550.000
   kr.):* Herunder toilet på [adresse], Sejerø.
10. *Lovliggørelse (1.625.000
    kr.):* Herunder legepladser, særligt faldunderlag.
11. *Diverse vedligehold og
    uforudsete, akutte opgaver (1.377.000 kr.):* Mange
    bygninger er gamle, og der opstår løbende skader på den baggrund.
    Herudover opstår der løbende skader på baggrund af uheld og
    hærværk.
12. *Øvrige tekniske anlæg
    til brandsikring, tyverisikring og adgangskontrol (800.000 kr.):* Herunder
    udskiftning af TDC-ledninger af kobber.
13. *Hvidebækhallen (*2.000.000
    kr.): Nyt tag på den flade afdeling samt renovering af koldtvandsledning,
    omklædningsrum, loft og gangareal.
14. *Munkesø
    Stadion (Udgår)*: Renovering af omklædningsrum og terrasse.
15. *[adresse]:* Anna Eriksen.
    Det videre forberedelsesarbejde dækkes indtil videre af 2024-bevilling på 400.000
    kr. (det vil sige 0 kr. på budgettet for 2025).
16. *Lindegården (1.500.000
    kr.):* Beløb fra 2024 til forberedelse og fra 2023 til
    udførelse ser ud til at holde (det vil sige 0 kr. på budgettet for 2025).

Administrationen foreslår, at
prioriteringen midtvejsevalueres på Teknik- og Miljøudvalgets møde i august.
Hvis der i øvrigt i løbet af året opstår behov for væsentlige ændringer i
prioriteringen, bringes sagen op for Teknik- og Miljøudvalget på ny.

Prioriteringen i 2024 fremgår til orientering
af Bilag 2.

Umiddelbart er det presserende behov for 2025
opgjort til 27,220 mio. kr. Dette skal ses i forhold til bevillingen i 2025 på
19,697 mio. kr., der er prioriteret ovenfor.

## Økonomiske konsekvenser

Ingen økonomisk konsekvenser.